Diari Oficial de la Generalitat Valenciana


Sumari del DOGV 3945, del 22-02-2001 (2001/1079)

Notificació de la resolució del recurs ordinari número R-14/1998.
-----------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1079


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-14/1998. [2001/A1079]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Victòria Martínez Trenzano, avinguda de Vicente Ferri, 1-7-7, 46901 Canals, la resolució del recurs ordinari amb el número de referència interna R-147/1998.
  
Resolució
  
"Una vegada examinat el recurs ordinari formulat per la senyora Victòria Martínez Trenzano contra la resolució del Servei Territorial d'Arquitectura i Habitatge de València, en l'expedient de sol·licitud de visat i d'ajudes econòmiques directes per a l'adquisició protegida d'un habitatge de preu taxat, número 46/1T/2573/1997/081.
  
Antecedents de fet
  
1. La interessada, adquirent d'un habitatge lliure usat, mitjançant una escriptura de compravenda de 8 d'octubre de 1997, va presentar, en el Servei Territorial d'Arquitectura i Habitatge de València, una sol·licitud de visat i d'ajudes econòmiques directes el dia 5 de desembre de l'esmentat any.
  
2. Mitjançant un escrit, amb el justificant de recepció de 14 de gener de 1998, el Servei Territorial va requerir la interessada, en els termes establits en l'article 76 en relació amb l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè presentara els documents que en l'escrit s'indicaven, entre aquests:
  
- Falta: certificat expedit per un tècnic competent que acredite la superfície útil de l'habitatge. En cas de l'habitatge usat, es presentarà l'escriptura de compra i si hi ha discrepància entre la superfície que assenyala l'escriptura i la de la documentació presentada, s'acreditarà mitjançant un certificat expedit per un tècnic competent i visat pel col·legi professional.
  
El 2 de febrer de 1998, la interessada va presentar els documents que va estimar pertinents en defensa dels seus interessos, entre aquests, una fotocòpia de taxació de la SA Tasamadrid de l'habitatge objecte de la sol·licitud d'ajudes, en la qual es fa constar que la superfície útil de l'habitatge adquirit és de 127,40 metres quadrats i la construïda de 143,30 metres quadrats, i com a observació que l'habitatge de referència té una superfície real superior a la registral, i que s'han de realitzar les modificacions escripturals oportunes.
  
3. En vista de la documentació presentada i segons el que estableix l'article 23 del Reial Decret 2.190/1995, de 28 de desembre i l'article 5 del Decret 113/1996, de 5 de juny, del Govern Valencià, el Servei Territorial dicta una resolució denegatòria de les ajudes econòmiques sol·licitades per estimar que la superfície útil de l'habitatge adquirit excedeix de 120 metres quadrats.
  
4. Contra la citada resolució, la senyora Victòria Martínez Trenzano interposa un recurs ordinari dins del termini i en la forma escaient, amb les al·legacions i documentació que consten en aquest i als quals ens remetem a fi de ser breus.
  
Fonaments de dret
  
1. Aquesta Direcció General és competent per a la resolució del present recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648 de 20 de desembre).
  
2. El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
3. De conformitat amb el que estableix l'article 23 del Reial Decret 2.190/1995, de 28 de desembre, i l'article 5 del Decret 113/1996, de 5 de juny, del Govern Valencià, serà requisit imprescindible, entre altres, perquè es considere adquisició protegida de preu taxat d'habitatges, la compra o adjudicació en propietat, a títol onerós, d'un habitatge la superfície útil del qual no sobrepasse els 120 metres quadrats.
  
4. En el cas que ens ocupa, examinada la documentació presentada per la recurrent es comprova que la superfície útil de l'habitatge adquirit excedeix de 120 metres quadrats útils.
  
En conseqüència, atés que allò que ha adduït la recurrent no desvirtua el contingut de la resolució impugnada, cal confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs ordinari formulat per la senyora Victòria Martínez Trenzano contra la Resolució del Servei Territorial d'Arquitectura i Habitatge de València, de data 4 de febrer de 1998, la qual queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga interposar qualsevol altre recurs que estime oportú.